laion/Wikipedia-Exotic huggingface dataset:
Vesti.ru

Вести.ru (מבוטא: "וֶסטִי.רוּ") הוא אתר חדשות ופורטל תכנים, הנמנה עם קבוצת התקשורת הרוסית "VGTRK". מהווה לפורטל האינטרנט של מהדורת "וסטי". האתר הושק ב-4 באוגוסט 1999 ועורכו הראשון היה גלב פאבלובסקי ואנטון נוסיק, שלפני כן שימש כעורך של העיתון וסטי מבית ידיעות אחרונות. האתר החל את פעילותו בספטמבר 1999 במקביל למערכת Lenta.ru. האתר התבסס על פורטל Gazeta.ru שנמכר בפברואר אותה שנה לחברת "יוקוס". Vesti.ru מפיק באופן עצמאי חלק ניכר מהחדשות והתכנים המופיעים בו, באמצעות מערכת נרחבת של כתבים ועורכים שעובדים במהדורות החדשות של ערוץ "רוסיה-1" ו"רוסיה-24". האתר מתמקד בחדשות בכל קטגוריות התוכן החדשותי, לרבות כלכלה, ספורט, תרבות ובידור, בריאות, אינטרנט וטכנולוגיה וכדומה. האתר כולו פתוח חינם לגולשים ורוב הכנסותיו מגיעות בעיקר מהצגת פרסומות וכתבות ממומנות וממדורים העוסקים במכירת מוצרים ושירותים. בפברואר 2021 הוכתר לאתר החדשות הרוסי הפופולרי ביותר עם 12% מכלל המשתמשים ברוסיה. לצד האתר הראשי, מפעיל פורטל Vesti גם אתרים נוספים, כדוגמת: med.vesti.ru, פורטל בריאות filmpro.ru, פורטל חדשות קולנוע auto.vesti.ru, פורטל חדשות רכב vestifinance.ru, פורטל כלכלה realty.vesti.ru, פורטל חדשות נדל"ן hitech.vesti.ru, פורטל חדשות טכנולוגיה והייטק strana.ru, פורטל תיירות gmbox.ru‏ (אורכב 04.01.2017 בארכיון Wayback Machine), פורטל משחקי מחשב שהיה פעיל בשנים 2011—2016 Travel.vesti.ru‏ (אורכב 24.08.2019 בארכיון Wayback Machine), פורטל חדשות תיירות זמני סמל האתר בשנים 2000–2010 סמל האתר בשנת 2010 מסמלי האתר סמל הפורטל המשמש אותה ברשתות החברתיות סמל האתר בשנים 2011–2015 סמל האתר בשנים 2015–2020 Vesti.ru, ברשת החברתית פייסבוק Vesti.ru, ברשת החברתית אקס (טוויטר) Vesti.ru, ביישום טלגרם Vesti.ru, ברשת החברתית אינסטגרם Vesti.ru, ברשת החברתית VK Vesti.ru, סרטונים בערוץ היוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
פיאט 126

פיאט 126 היא מכונית עירונית קטנה שיוצרה על ידי חברת פיאט האיטלקית בשנים 1972–1979, ובשנים 1973–2000 על ידי פיאט פולסקי, (FSM) בפולין, (בשמה המסחרי: Zastava 126 וכן: פולסקי פיאט 126p). יוצרו 4,673,655 יחידות בכל קווי היצור באיטליה ובפולין. דגם כמעט זהה שהתבסס על ה"פיאט 126" יוצר בספרד על ידי חברת סיאט, בין השנים 1974–1982, והיה קרוי סיאט 133. במקביל יוצר הדגם בארגנטינה, בין השנים 1977–1982, והיה קרוי "Fiat 133B". איטליה איטליה – 1,352,912 יחידות עד שנת 1979. פולין פולין – 3,318,674 יחידות. בשנת 1980 הייתה למכונית הפופולרית ביותר בפולין. גודלה הקטן מאוד נתן לה את הכינוי maluch (ילד קטן). הייצור הסתיים ב-22 בספטמבר שנת 2000. אוסטריה אוסטריה – 2,069 יחידות. יוגוסלביה יוגוסלביה יצרן הרכב היווני DIM Motor, הרכיב בדגם דים 652 את מנועי 652 סמ"ק של פיאט 126 (1977–1983). אוסטרליה אוסטרליה קובה קובה הרפובליקה העממית של סין סין אלבניה אלבניה סרביה סרביה הונגריה הונגריה גרמניה גרמניה ישראל ישראל 4 נוסעים גרסת 3 דלתות גרסת 3 דלתות הצ'בק גרסת קונברטייביל (גג נפתח) מנוע 594 סמ"ק, המפיק 23 כ"ס מנוע 652 סמ"ק, המפיק 24 כ"ס (משנת 1977) מנוע 704 סמ"ק, המפיק 26 כ"ס (1987–1991) מנוע קירור מים אורך הרכב – 3,054 מ"מ רוחב – 1,378 מ"מ גובה – 1,302 מ"מ בסיס גלגלים – 1,840 מ"מ משקל – 580 ק"ג, 619 ק"ג עיצוב על ידי סרג'יו סרטורלי פיאט סיאט 133 פרסומת העבר לפיאט 126 פורום טכני לרכב – פורום רכב – פורום פיאט 126 (3:06 דקות), יו-טיוב פיאט 126 (2:36 דקות), יו-טיוב פיאט 126 (5:58 דקות), יו-טיוב פיאט 126 (2:24 דקות), יו-טיוב פיאט 126 מבחר תמונות מדיה וקבצים בנושא פיאט 126 בוויקישיתוף פיאט 126, אנציקלופדיית רכבי אספנות – כתבה מאתר שוק הפשפשים באינטרנט פיאט, אתר הבית הבינלאומי (באנגלית)
אלכסנדר אשר באב"ד

הרב אלכסנדר אשר באב"ד (ה'תר"ע, 1910 - ה'תשמ"ו, 1986) היה רב אמריקאי-חסידי ממוצא גליציאני חסידי בעלזא. כיהן כרב בהונגריה לאחר השואה, לאח שהגר לארצות הברית, כיהן כראש ישיבת רבנו שלמה קלוגר וכאב בית דין של טארטיקוב" בניו יורק. נולד בטארטאקוב שבפולין לרב העיר, הרב יצחק באב"ד, נכד למשפחת הרבנים באב"ד. בצעירותו למד אצל אביו ואצל דודו הרב דוד מנחם מאניש באב"ד מטארנאפאל מחבר "חבצלת השרון". בשנת ה'תרצ"א, 1931, נסמך להוראה בידי דודו ובידי הרב אברהם יעקב הורוויץ, אב"ד פרוביזנה ומחבר ספר שו"ת "צור יעקב". נישא לבתו של הרב אהרן טייטלבוים, אב"ד וואלוא-נירבאטור. אשתו נהרגה בשואה. לאחר השואה נישא לפרל פיגא בת הרב יחיאל גרינצווייג אב"ד דולהא שבצ'כוסלובקיה. לאחר נישואיו כיהן כרב בעירו של חמיו, וואלווא. לאחר השואה שימש כראש בית הדין בבודפשט והיה חבר בבית הדין המיוחד לתקנת עגונות בהונגריה שהתמקד בהיתר עגונות מלחמת העולם השנייה ניצולות השואה. בהמשך היגר לארצות הברית והשתקע בניו יורק. הוא כיהן כראש ישיבה בישיבת רבנו שלמה קלוגר וכרב בקהילת רישא-קארטשין. הוא התפרסם בעיקר בשל תפקידו כאב"ד קהילת "מנחת חינוך - טארטיקוב", במסגרת קהילה זו הקים כולל להוראה, ובית כנסת גדול. הוא היה פעיל בתחום הציבורי, פעל למען פליטי השואה, והיה חבר בוועד ההצלה, בארצות הברית השתייך לחסידות סאטמאר ופעל למען פעילות האדמו"ר רבי יואל מסאטמאר, אך היה אהוב בכל החוגים ושתף פעולה עם כולם למען הרמת היהדות בארצות הברית. נקבר בקריית יואל. בנו הרב יצחק ז"ל, אב"ד טארטיקוב (לונדון) בנו הרב יחיאל, אב"ד טארטיקוב (ברוקלין). בנו הרב חיים יהושע, רב ביהמ"ד טארטיקוב בורו פארק. בנו הרב מרדכי, ראב"ד מכון להוראה מאנסי. בנו הרב נפתלי מאיר, אב"ד טארנאפאל. חתנו הרב אברהם האלברשטם אב"ד בית דין טארטיקוב חתנו הרב שלום מענדלאוויטש אב"ד חוליב מאנסי אחיו רבי יהושע העשיל כיהן אף הוא כאב"ד טארטיקוב. גיסיו היו הרב משה קלוגר ממשפחת רבני גריידינג ורבי ישראל אריה מרגלית האדמו"ר מפרמישלאן לונדון. אשר זלקא ראנד (עורך), "הרב ר' אלכסנדר אשר באב"ד שליט"א", תולדות אנשי שם ח"א, ניו יורק, תש"י, עמ' 6, באתר היברובוקס קברו ופרטים נוספים באתר "קברים. קום" הגרא"א באב"ד פוסק הלכה ברורה ומסתלק, בתוך: המאור, רפט, כסלו-טבת ה'תשמ"ו, עמ' 32, באתר היברובוקס
מנחם מנדל זק

הרב מנחם מנדל דובער זק (תרל"א, 1871 - תש"ג, 1943) היה ראש ישיבת ריגה ורבה של ריגה שבלטביה בתקופה שלפני השואה. הוציא לאור את ספר "משך חכמה" של האור שמח מתוך כתבים שהפקיד בידיו. נולד במחוז קורלנד שבאימפריה הרוסית (כיום בלטביה). בבחרותו למד בישיבת וולוז'ין אצל רבי חיים סולובייצ'יק. נשא את בתו של ר' גרשון, רבה של העיירה וועגער בצפון ליטא. שם התגורר מספר שנים לאחר נישואיו. עד שמונה לכהן כרבה של העיירה קנדאו שבמחוז קורלנד, לטביה. בשנת תרע"ג (1913) הוא מונה לרבה של העיר מיטאו הסמוכה לריגה. בשנת תרע"ה (1915) נתמנה לרבה של עיר הבירה ריגה. החל משנת תרע"ח (1918) הוא החל לשמש באופן מעשי כרבה של לטביה כולה שהכריזה על עצמאותה באותה שנה. בעת כהונתו סייע רבות לרבנים שנחלצו מרוסיה להגיע לארץ ישראל ולאמריקה. הוא עמד בראש מערכת הצלה שסייעה כלכלית לפליטים ממלחמת העולם הראשונה. בתרפ"א (1921) ייסד ישיבה בעירו ועמד בראשה ומסר בה שיעורים יומיים. בקיץ תרפ"ו (1926), כאשר חלה רבי מאיר שמחה מדווינסק הוא אושפז בבית חולים בריגה ומסר לרב זק את כל כתביו במטרה שיוציאם לאור. מתוכם הוא הוציא לאור את חלקו האחרון של ה"אור שמח" על ספרי מדע, אהבה וזמנים של הרמב"ם ואת ספר "משך חכמה" על התורה. לאחר פטירת הרב יוסף חיים זוננפלד בשנת תרצ"ב (1932), שלחה לו העדה החרדית בירושלים כתב רבנות עם הצעה לעלות לארץ ישראל ולמלא את מקומו, הוא חפץ במינוי אולם הוא לא יצא אל הפועל. הרב זק נרצח על ידי הנאצים ביריות כשעמד על מדרגות בנין הקהילה בעת האקציה בגיטו ריגה. ראובן דב דסלר, שנות דור ודור, תשס"ח, באתר היברובוקס ערכו וביבליוגרפיה נוספת בלקסיקון הרבני "אישי ישראל" מכתב של הרב מנחם מנדל זק, באתר קדם ראו: "עקול" על הרב זק, דבר, 19 במאי 1932
עונת 1982/1983 בלה ליגה

עונת 1982/1983 הייתה העונה ה-52 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1982 והסתיימה ב-1 במאי 1983. הליגה כללה 18 קבוצות. קבוצות שזכו במקום 15–17 יעברו בסוף העונה לליגת משנה. מליגת המשנה עלו סלטה ויגו, סלמנקה, ומאלגה. אתלטיק בילבאו זכתה בתואר וזאת בפעם השביעית בתולדות המועדון. אתלטיק בילבאו לא זכתה בסופר קאפ הספרדי לאחר הפסד לברצלונה 3-1 ו-0–1 במפגש הכפול. לאס פאלמס, סלטה ויגו וראסינג סנטנדר ירדו לליגת משנה בסוף העונה. "פרס פיצ'צ'י" למלך השערים של העונה הוענק: פולי רינקון (ספרד ספרד), ריאל בטיס, שכבש 20 שערים ב-30 משחקים. "פרס זאמורה" לשוער הטוב ביותר הוענק: אגוסטין רודריגס סנטיאגו (ספרד ספרד), ריאל מדריד, שספג 22 שערים ב-29 משחקים. פרס דון בלון הוענק על ידי העיתון דון בלון: הספרדי המצטיין: חואן אנטוניו סניור (ספרד ספרד) הזר המצטיין: חואן ברבאס (ארגנטינה ארגנטינה) מאמן העונה: חבייר קלמנטה (ספרד ספרד) נתונים מפורטים מאתר rsssf נתונים מפורטים מאתר bdfutbol
אולסטייט ארנה

אולסטייט ארנה (באנגלית Allstate Arena) הוא היכל ספורט רב-תכליתי הממוקם בכפר רוזמונט, הסמוך לשיקגו. האולם מכיל 17,500 מקומות ישיבה. עבודות הבנייה של האום החלו ב-1978 ובנייתו הסתיימה ב-1980. עלות הבנייה אז עמדה על כ-20 מיליון דולר. החל מ-2010 משחקת באולם שיקגו סקיי עד לפני כן שיחקה ב-UIC פביליון שהכיל 6,000 מקומת ישיבה. מלבד כדורסל, מארח מספר תחרויות ספורט נוספות כגון כדורסל, הוקי קרח, היאבקות, פוטבול באולמות בעוד. מדיה וקבצים בנושא אולסטייט ארנה בוויקישיתוף אתר האינטרנט הרשמי של אולסטייט ארנה
מיקרושף

מיקרושף היא תוכנית בישול ישראלית לילדים ונוער, המונחה על ידי אלינה לוי והשף ארז עינב. הסדרה שודרה החל מ-1 בינואר 2017, בערוץ KidZ. המנחה אלינה לוי והשף ארז עינב מבצעים מנות קלות להכנה שילדים בבית ספר יסודי יכולים לבצע בביתם, כל פרק זה נושא אחר של אוכל (קינוחים, ארוחת צהריים וכו'). הם מכינים מנות לפי הסרטונים ששלחו להם ילדים, שם ביקשו מה להכין. פינה נוספת בתוכנית היא 'לא אומרים איכס על אוכל', בה אלינה מוציאה עוגיית מזל וקוראת את המשפט שרשום לה, המרמז את המשימה (שבדרך כלל קשה, מגעילה או לא נעימה) שהיא צריכה לבצע בנושא אוכל. מדי פעם מתארחים אנשים בתוכנית (שבדרך כלל קשורים לעולם האוכל, כגון מיקי שמו שהתארח בפרק הרביעי). בסוף כל סיום טעימת מנה אלינה מדרגת את המנה של ארז מאחד עד חמש. "מיקרושף", במיזם "אישים" לתיעוד היצירה הישראלית
ירון בן דב

ירון בן דב (11 בינואר 1970 - 5 בינואר 2017) היה כדורגלן ישראלי אשר שיחק בעמדת הבלם בקבוצות מכבי נתניה, הפועל תל אביב ועירוני ראשון לציון, ולזכותו הופעה אחת במדי נבחרת ישראל. בן דב גדל במחלקת הנוער של מכבי נתניה, ובשנת 1989 החל לשחק בקבוצה הבוגרת של המועדון. בעונת 1993/1994 שיחק בן דב בהפועל תל אביב, ולאחר מכן עבר לעירוני ראשון לציון, בה גם סיים את הקריירה. לזכותו של בן דב 2 הופעות במדי הנבחרת הצעירה של ישראל, וב-8 באפריל 1992 ערך את הופעתו היחידה בנבחרת ישראל, במשחק ידידות נגד נבחרת איסלנד שהסתיים בתיקו 2–2. ב-5 בינואר 2017 נפטר בן דב לאחר מאבק במחלה קשה. באותו יום שיחקו מכבי נתניה ועירוני ראשון לציון, בהן שיחק, אחת נגד השנייה במסגרת סיבוב ח' של גביע המדינה, והמשחק החל בדקת דומייה לזכרו. ירון בן דב, באתר ההתאחדות לכדורגל בישראל ירון בן דב, באתר Transfermarkt ירון בן דב, באתר National Football Teams ירון בן דב, באתר FootballDatabase.eu שחקן העבר, ירון בן דב, הלך לעולמו בגיל 46, באתר ערוץ הספורט, 6 בינואר 2017 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
פרובינציית שלזיה התחתית

פרובינציית שלזיה התחתית הייתה מחוז של המדינה החופשית פרוסיה, שהתקיים בין השנים 1919–1938, ושוב בין השנים 1941–1945. לאחר מלחמת העולם הראשונה, פולין הוקמה מחדש לאחר כ-130 שנה של שלטון זר. בעוד פולנים רבים בשלזיה חפצו שהאזור יועבר לשלטון פולני, הרוב הגרמני רצה בשלטון גרמני. עד מהרה הפך אזור שלזיה לאזור מריבה בין גרמניה החדשה לפולין. שלזים פולנים החלו בהתקוממויות אלימות כנגד השלטון הגרמני, ודרשו איחוד עם פולין. לבסוף הועברו שטחים מוגבלים מאזור קטוביץ מגרמניה לפולין כשרוב השטח נשאר בידי גרמניה. בשנת 1919 פוצלה הפרובינציה לפרובינציית שלזיה העילית ופרובינציית שלזיה התחתית. בשנת 1938 שוב אוחדו הפרובינציות מחדש ליצירת פרובינציית שלזיה, ובשנת 1941 פוצלו מחדש. בשנת 1945 התחוללו קרבות קשים מאוד באזור, והשטח נכבש בידי הצבא האדום. לאחר מלחמת העולם השנייה נמסרו שטחי הפרובינציה לפולין, יחד עם כל השטחים ממזרח לקו אודר-נייסה, והתושבים הגרמניים גורשו לגרמניה. מדיה וקבצים בנושא פרובינציית שלזיה התחתית בוויקישיתוף ערך זה הוא קצרמר בנושא גרמניה ובנושא היסטוריה. אתם מוזמנים לתרום לוויקיפדיה ולהרחיב אותו.
פיאט 131

פיאט 131, "Mirafiori" היא מכונית משפחתית שיוצרה על ידי חברת פיאט האיטלקית משנת 1974–1984. יוצרו 1,513,800 יחידות באיטליה. סדרה 1 - 1974–1978 סדרה 2 - 1978–1981 סדרה 3 - מחודש מרץ 1981–1984 2 דלתות 4 דלתות 4 דלתות סטיישן 5 דלתות סטיישן 3 דלתות ואן 2 דלתות ספורט מנוע 1,297 סמ"ק, הספק 48 כ"ס, ו-64 כ"ס ב -5,400 סל"ד (סדרה 1 :1974–1978), ובסדרה 3: 55 כ"ס ו-74 כ"ס בדגם Supermirafiori מנוע 1,297 סמ"ק ו-1,301 סמ"ק, בהספק של 57 כ"ס, ו-77 כ"ס בדגם Supermirafiori מנוע 1,585 סמ"ק, בהספק של 71 כ"ס ו- 95 כ"ס בדגם פָּנוֹרָמָה (סטיישן), מנוע סמ"ק 1,297 בהספק 48 כ"ס ו-1,301 סמ"ק ב-64 כ"ס. בדגם פָּנוֹרָמָה מנוע 1,585 סמ"ק בהספק של 55 כ"ס, ו-74 כ"ס. מנוע 1,585 סמ"ק, בהספק של 63 כ"ס, ו-84 כ"ס, ובסדרה 3 : 72 כ"ס ו-97 כ"ס מנוע 1,800 בהספק 64 כ"ס, ו-86 כ"ס - לשוק האמריקאי עם תיבת הילוכים אוטומטית שלוש מהירויות GM, משנת 1978 עד 1981 פותחו גרסאות נוספות: מנוע 1,400 סמ"ק מנוע 2,000 סמ"ק, בהספק של 64 כ"ס ו-86 כ"ס מנוע 1,995 דיזל, בהספק של 44 כ"ס ו-59 כ"ס מנוע 2,500 דיזל בהספק של 53 כ"ס ו-71 כ"ס הילוכים ידניים 4 מהירויות הילוכים ידניים 5 מהירויות במנועי 1,585 סמ"ק בלבד הילוכים אוטומטיים 3 מהירויות במנועי 1,585 סמ"ק אורך הרכב - 4,230 מ"מ רוחב - 1,664 מ"מ בסיס גלגלים - 2,490 מ"מ משקל: 950 ק"ג, 1,145 ק"ג הבלמים הקדמיים בלמי דיסק, והבלמים האחורים בלמי תוף דגם זהה לדגם "פיאט 131" טופאש שאהין (בטורקית: Tofaş Şahin) יוצרה במצרים על ידי יצרנית הרכב המצרית נסר, (שם מלא: "El Nasr Automotive Manufacturing Company", בערבית: "النصر"), בין השנים 1991–2009. דגם ה-"טופאש שאהין" יוצר בטורקיה על ידי יצרן הרכב הטורקי "TOFAŞ Türk Otomobil Fabrikası A.Ş", ברישיון קונצרן הרכב האיטלקי פיאט. פיאט פיאט 130 פיאט 132 גרסאות פיאט 131 mirafiori פיאט 131 (2:23 דקות), יו-טיוב פיאט 131 (1:49 דקות), יו-טיוב פיאט 131 קטע מסרט, (1:21 דקות), יו-טיוב פיאט 131, פנורמה (7:02 דקות), יו-טיוב פיאט 131 , (8:03 דקות), יו-טיוב פיאט 131, 1600, 1977 (2:18 דקות), יו-טיוב פיאט 131 ספורט (4:02 דקות), יו-טיוב פיאט 131 ספורט (5:12 דקות), יו-טיוב מדיה וקבצים בנושא פיאט 131 בוויקישיתוף עידן מס, טלנובלה איטלקית - 131 אבארט, באתר מיניקארס, 9 ביולי 2017
דוקסילאמין

דוקסילאמין (באנגלית: Doxylamine) הוא נוגד היסטמינים מדור ראשון. בפני עצמו הוא משמש כעזר שינה לטווח קצר בכמות של 25 עד 50 מ״ג, ובכמויות נמוכות יותר בתרופות נגד אלרגיה ובחילות. דוקסילאמין משמש גם בשילוב עם משככי כאבים שונים כגון אקמול (פרצטמול), וגם בשילוב עם ויטמין B -6 (פירידוקסין) כדי למנוע בחילות בוקר בהריון. דוקסילאמין הוא בעל השפעה אנטי היסטמינית ותופעות לוואי נפוצות לסוג התרופות האלו. תופעות הלוואי הן: יובש בפה, אטקסיה, אצירת שתן, נמנום, בעיות זיכרון, חוסר יכולת להתרכז, הזיות (במינון גבוה). אין להשתמש בדוקסילאמין על פני תקופה ארוכה של זמן (מעל שבועיים)[דרושה הבהרה]. התרופה אינה ממכרת, אך עשויה להתפתח סבילות.[דרוש מקור] פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. דוקסילאמין הוא נוגד היסטמינים דור ראשון, דווח לראשונה בשנת 1949. פרומתאזין דיפנהידראמין Orphenadrine(אנ') תרופה פסיכיאטרית מדיה וקבצים בנושא דוקסילאמין בוויקישיתוף Holder, C. L.; Korfmacher, W. A.; Slikker Jr, W.; Thompson Jr, H. C.; Gosnell, A. B. (1985). "Mass spectral characterization of doxylamine and its rhesus monkey urinary metabolites". Biomedical mass spectrometry. 12 (4): 151–158. doi:10.1002/bms.1200120403. PMID 2861861. rxlist.com, Khedezla. Sperber, Nathan.; Papa, Domenick.; Schwenk, Erwin.; Sherlock, Margaret. (1949). "Pyridyl-Substituted Alkamine Ethers as Antihistaminic Agents". Journal of the American Chemical Society. 71 (3): 887–890. doi:10.1021/ja01171a034. PMID 18113525. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פניראמין

פניראמין (INN, שם מסחרי אויל, בין היתר) הוא נוגד היסטמנים עם מאפיינים אנטיכולינרגיים שמשמש לטיפול באלרגיות כגון קדחת השחת או סרפדת. יש לו אפקטים חזקים יחסית של הרגעה, ולפעמים יכול להיות בשימוש בגלולות שינה ללא מרשם באופן דומה לאנטי-היסטמינים אחרים כגון דיפנהידראמין. פניראמין בדרך כלל גם נמצא בטיפות עיניים המשמשות לטיפול בדלקת הלחמית אלרגית. פניראמין עלול לגרום לנמנום, ובמינון גבוהה עלול להוביל להפרעות שינה וגם עלול להוביל להתקפים, במיוחד בשילוב עם אלכוהול אתנול. אנשים הנוטלים קורטיזול בטווח ארוך צריכים להימנע מפניראמין כי זה עלול לגרום להורדת רמות של אדרנלין (אפינפרין), אשר עלול להוביל לאובדן הכרה. מדיה וקבצים בנושא פניראמין בוויקישיתוף F. v. Bruchhausen, G. Dannhardt, S. Ebel, A. W. Frahm, E. Hackenthal, U. Holzgrabe (Hrsg.): Hagers Handbuch der Pharmazeutischen Praxis: Band 9: Stoffe P-Z, Springer Verlag, Berlin, Aufl. 5, 2014, S. 121, ISBN 978-3-642-63389-8. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עונת 1983/1984 בלה ליגה

עונת 1983/1984 הייתה העונה ה-53 של לה ליגה שהיא הליגה הספרדית הבכירה בכדורגל. העונה החלה ב-3 בספטמבר 1983 והסתיימה ב-29 באפריל 1984. הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה. מליגת המשנה עלו קדיס, מיורקה, וריאל מורסיה. אתלטיק בילבאו זכתה בתואר וזאת בפעם השמינית בתולדות המועדון ובפעם השנייה ברציפות. היא זכתה גם בגביע המלך ובעקבות כך קיבלה את סופר קאפ הספרדי. קדיס, מיורקה וסלמנקה ירדו לליגת משנה בסוף העונה. "פרס פיצ'צ'י" למלך השערים של העונה הוענק: חורחה דה סילבה (אורוגוואי אורוגוואי), ריאל ואיאדוליד, כשכבש 17 שערים ב-30 משחקים. "פרס זאמורה" לשוער הטוב ביותר הוענק: חבייר אורוטי (ספרד ספרד), ברצלונה, שספג 26 שערים ב-33 משחקים. פרס דון בלון הוענק על ידי העיתון דון בלון: הספרדי המצטיין: מנואל סרבאנטס (ספרד ספרד) הזר המצטיין: חואן ברבאס (ארגנטינה ארגנטינה) מאמן העונה: חבייר קלמנטה (ספרד ספרד) חורחה דה סילבה זכה בתואר כי כבש 17 שערים בפחות משחקים מאשר חואניטו נתונים מפורטים מאתר rsssf נתונים מפורטים מאתר bdfutbol
איקירו

איקירו (יפנית: 生きる, "לחיות") הוא סרט דרמה יפני של הבמאי אקירה קורוסאווה, בכיכוב טקאשי שימורה, משנת 1952. הסרט מגולל סיפור אודות פקיד חולה סרטן מטוקיו בחיפושו האחרון למשמעות. התסריט שאב השראה מהנובלה מותו של איוואן איליץ' של לב טולסטוי. נושאים מרכזיים בסרט הם החיים וללמוד לחיות אותם, חוסר היעילות של הבירוקרטיה וגסיסת חיי המשפחה בחברה היפנית. הסרט זכה בשבחי המבקרים, במערב וביפן. לסרט נעשה רימייק טלוויזיוני ב-2007. ב- 2022 נעשה רימייק בשם "לחיות" והעלילה הועברה מיפן ללונדון. מדיה וקבצים בנושא איקירו בוויקישיתוף "איקירו", במסד הנתונים הקולנועיים IMDb (באנגלית) "איקירו", באתר נטפליקס "איקירו", באתר AllMovie (באנגלית) "איקירו", באתר Rotten Tomatoes (באנגלית) "איקירו", באתר Metacritic (באנגלית) "איקירו", באתר אידיבי "איקירו", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
יחסי הממלכה המאוחדת – עומאן

יחסי הממלכה המאוחדת–עומאן הם היחסים הדיפלומטיים שבין הממלכה המאוחדת של בריטניה הגדולה וצפון אירלנד וסולטנות עומאן. לעומאן יש שגרירות בלונדון ולממלכה המאוחדת יש שגרירות במסקט. בין שתי המדינות קיים קשר צבאי טוב; עדות לכך היא העסקאות הצבאיות בין שתי המדינות, בהן בריטניה מוכרת נשק לצבא עומאן. טיב היחסים בין שתי המדינות בא לידי ביטוי באמצעות הקשרים הצבאיים. בחודשים ספטמבר ואוקטובר 2001 פתחו עומאן והממלכה המאוחדת בתרגיל צבאי משותף. המבצע היה הפריסה הגדולה ביותר של הצבא הבריטי מאז מלחמת סיני. באפריל 2010 הצהירה ממשלת עומאן כי מעוניינת לקנות מטוס יורופייטר טייפון מממשלת בריטניה. חברת BAE סיסטמס ועומאן חתמו בשלהי 2012 על הסכם בשווי של 2.5 מיליארד לירות שטרלינג עבור משלוח של 12 מטוסי יורופייטר טייפון יחד עם 8 מטוסי אימון הוק. עומאן היא המדינה היחידה אשר רכשה את טנק צ'אלנג'ר 2, הטנק העיקרי של צבא בריטניה. בנובמבר 2010 הגיעה לעומאן המלכה אליזבת השנייה כדי להשתתף בחגיגות היום הלאומי של עומאן. זהו הביקור השני שלה בעומאן (הביקור הראשון שלה היה בשנת 1979). יחסי ארצות הברית–עומאן מדיה וקבצים בנושא יחסי הממלכה המאוחדת – עומאן בוויקישיתוף שירות כלכליסט, נווה מדבר: אחוזות בריטיות יוקמו בסולטנות עומאן, באתר כלכליסט, 12 בינואר 2015 Francis Owtram,‏ A Close Relationship: Britain and Oman since 1750, בספרייה הקטרית הדיגיטלית Oman 'wants to buy' Eurofighter planes from the UK, באתר BBC UK and Oman שגרירות עומאן בבריטניה (באנגלית) UK looks to set up permanent army training base in Oman ביקור המלכה אליזבת בעומאן (באנגלית)
הארווי פירי

ד"ר ג'יימס האנטר הארווי פירי (באנגלית: James Hunter Harvey Pirie ‏ 10 בדצמבר 1878 - 27 בספטמבר 1965) היה רופא ובקטריולוג סקוטי. פירי הוא שנתן לחידק מסוג ליסטריה את שמו, להנצחת שמו של ג'וזף ליסטר. חצי האי פירי נקרא על שמו וכף מייבל נקרא על שם אשתו. פירי קיבל את תואר הדוקטור לרפואה מאוניברסיטת אדינבורו. משנת 1902 עד 1904 היה חבר במשלחת הסקוטית הלאומית לאנטארקטיקה בראשות ויליאם ספירס ברוס בתפקיד רופא וגאולוג. אחרי המשלחת עבד במרפאה פרטית בסקוטלנד. בשנת 1913 הצטרף לשירות הרפואי הקולוניאלי בקניה כבקטריולוג ובהמשך התמנה לסגן מנהל במכון למחקר רפואי של דרום אפריקה ביוהנסבורג, תפקיד שבו כיהן משנת 1926 עד 1941. פירי היה פילטליסט נודע, שהתמחה בבולאות של מחוזות הקטבים. במשך שלושים ושש שנים ערך את "הפילטליסט של דרום אפריקה" וכתב עבודות על בולי סוואזילנד והניו ריפבליק (דרום אפריקה). The voyage of the Scotia, being a record of a voyage of exploration in the Antarctic Seas by Robert Cockburn Mossman, James Hunter Harvey Pirie, and Robert Neal Rudmose-Brown, C. Hurst London (1906) Antarctic posts and stamps, Harry Hayes, Batley, 1975. Dr Harvey Pirie and the Scottish National Antarctic Expedition (1902-4). Scottish science and medicine in the Falklands and Antarctica. PMID 6340196 James Hunter Harvey Pirie collection. Brief biography of his wife Mabel.
האנטילים ההולנדיים במשחקים האולימפיים לנוער

האנטילים ההולנדיים השתתפו במשחקים האולימפיים לנוער באולימפיאדת הנוער סינגפור (2010) בלבד. בעקבות ביטול המעמד האוטונומי של האנטילים בשנת 2011 הודיע הוועד האולימפי הבינלאומי כי הוא לא יאפשר עוד את השתתפותה של משלחת מהאנטילים ההולנדים במשחקים. באולימפיאדת הנוער סינגפור זכו ספורטאי הנוער במדליית זהב אחת בענף השיט. המשלחת הראשונה והיחידה של האנטילים ההולנדיים למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בשלושה ענפי ספורט. המשלחת זכתה במדליית ארד אחת. הישג השיא של המשלחת היה בענף השיט, בה היא זכתה במדליית ארד בתחרות הבנים לסירת מפרש מדגם "ביט סי-2". המשלחת רשמה הישג נוסף בענף האתלטיקה בה סיימה במקום העשירי בתחרות הגמר ברצית 1,000 מטר בנות. כמו כן השתתפה המשלחת בענף השחייה. האנטילים ההולנדיים במשחקים האולימפיים
חינוכית

האם התכוונתם ל... כאן חינוכית – ערוץ טלוויזיה אשר החליף את הטלוויזיה החינוכית הישראלית באוגוסט 2018 הטלוויזיה החינוכית הישראלית – תחנת טלוויזיה ישראלית אשר פעלה במשך 52 שנים
היגה

הוּגֶּה או הִיגֶּה (בדנית ונורווגית: Hygge, הגייה בדנית: /hyɡəˈ/, הגייה בנורווגית: /hŷɡːəˈ/) היא מילה בדנית ובנורווגית המתייחסת לחמימות וחברותיות. למעשה, כשם עצם, הוגה מתייחסת למצב של חמימות, נינוחות, נעימות וחברותיות המשרה תחושה טובה, שביעות רצון ורווחה נפשית. אך בשפה הדנית המונח משמש גם כשם תואר, לתיאור מצבים המאפיינים הוגה, או כפועל לציון התנהגות ברוח זו. ההוגה מהווה אספקט מרכזי בתרבות הדנית, בדומה לתרבותן של מדינות סקנדינביות אחרות. במדינות אלה החורף כבד ונמשך רוב ימות השנה, ובהתאם לכך תרבות ההוגה כוללת מנהגים התואמים שהות בבית יחד עם בני משפחה וחברים, תוך התחממות והתענגות על ההנאות הקטנות של החיים. פעילויות ברוח ההוגה יכולות להיות לדוגמה: התחממות מול האח תוך שתיית משקה חם ארוחה ביתית עם חברים לאור נרות לבוש נוח וחמים כמו סוודר רך, גרבי צמר או נעלי בית, כשבחוץ סופת גשמים צפייה במקום בבית או מקום סגור אחר אשר נראה שהוא משרה את אווירת הנעימות (למשל "הסלון שלכם נראה מאוד הוגה" או בהטייה דנית הוגליט Hyggeligt) מעבר לפעולות אלה ואחרות שניתן לעשות לבד או בחברת אהובים, הדנים רואים בהוגה דרך חיים ואף פילוסופיה של הסתפקות במועט, רוגע, שלווה והנאה מדברים יומיומיים. יש המאמינים שההוגה היא הגורם המרכזי להיותה של דנמרק גבוהה באופן עקבי במדדי שביעות רצון ואושר. תרבות ההוגה שהתפתחה במדינות סקנדינביה, הפכה בשנות האלפיים לטרנד עולמי. המילה הוגה הוכתרה על ידי מילון אוקספורד ומילון קולינס, כאחת ממילות השנה של 2016, לצד "ברקזיט" ו"טראמפיזם". עם העלייה בפופולריות של המונח, נעשה במילה הוגה שימוש למטרות מסחריות כמו: פרסום מקומות בילוי, שיווק של ספרי הדרכה, פריטי אופנה ומוצרים לבית. מגמה זו של מסחור, ספגה ביקורת על כך שהחוויה הצרכנית מתרחקת מהמהות של ההוגה אשר מדגישה התענגות על הנאות פשוטות והסתפקות במועט. Julehygge - בדנית, באה לתאר הוגה מיוחדת לתקופת חג המולד. המילה הגרמנית Gemütlichkeit דומה מאוד במשמעותה להוגה, אולם מדגישה מעט יותר את ההיבט הפיזי ופחות את הפסיכולוגי. באנגלית אין מילה במשמעות זו. מילים קרובות הן Coziness או Snug. בעברית טרם נקבע תחדיש רשמי, אך הבלשן רוביק רוזנטל הציע את המילה נַחְמימות, המשלבת נחמדות וחמימות. בנוסף, הציע רוזנטל את הפועל להתנַחמֵם ואת שם התואר נַחְמוּמי. המילה מתקשרת בצלילה ובשורשים קרובים לה, לשורת מילים בהן נעימות, מנוחה, נוחות, נחת ונמנום. הנחמומיות מהדהדת גם את המילה "נחמה", ובכך מצליחה לתאר גם את התרוממות הרוח לנוכח הנחמות הקטנות של החורף המשמשות כמפלט נינוח ממזג האוויר. רווחה נפשית אושר אחווה (רגש) הכירו את ההוּגָה: הטרנד החורפי שמטריף את העולם, באתר Time Out תל אביב, 5 בינואר 2017 אמנות ההוגה של דנמרק, באתר ארגון התיירות של דנמרק (באנגלית) Hygge (noun), Oxford Learner's Dictionaries מאור מואיגר‏, החורף מבאס אתכם? הכירו את המפתח הדני לחיים מאושרים, באתר וואלה, 7 בפברואר 2017 "Denmark the 'happiest world country'" (באנגלית בריטית). 2016-03-16. נבדק ב-2019-05-24. Higgins, Charlotte (2016-11-22). "The hygge conspiracy | Charlotte Higgins". The Guardian (באנגלית בריטית). נבדק ב-2019-05-24. הזירה הלשונית: עיתונאי חצר ועיתונאות עדר / להתנחמם בחורף הישראלי